wickkiey/tamil-wikipedia-markdown huggingface dataset:
# மலேசியாவின் ஏழாவது மக்களவை, 1986–1990



**மலேசியாவின் ஏழாவது மக்களவை 1986–1990** (மலாய்: *Parlimen Malaysia Ketujuh (1986–1990)* அல்லது *Parlimen Malaysia ke-7*; ஆங்கிலம்: *7th Parliament of Malaysia (1986–1990)* என்பது மலேசியக் கூட்டமைப்பின் ஏழாவது மக்களவை ஆகும்.  

7-ஆவது மக்களவையின் முதல் கூட்டத் தொடர் 6 அக்டோபர் 1986-இல் நடைபெற்றது.  

## பொது

1986-ஆம் ஆண்டு மலேசிய பொதுத்தேர்தல் (*1986 Malaysian General Election*) நடைபெற்ற பின்னர் ஏழாவது மக்களவை கூடியது.  

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் டி.பி. விஜேந்திரன் (23 பிப்ரவரி 1990 வரையில்); முகமது அமீன் தாவூத்; மற்றும் ஓங் தீ கீயாட் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.  

## மக்களவை அமைப்பு (1982–1986)

1986-ஆம் ஆண்டு மலேசிய பொதுத்தேர்தலில் 177 இடங்களுக்கு 431 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 148 இடங்களைப் பெற்று ஆட்சியை அமைத்தது. எதிர்க்கட்சியினர் 29 இடங்களைப் பெற்றனர்.  

| 1986 |  |  |
| --- | --- | --- |
| **பாரிசான்** | **பாரிசான்** (**BN**) | **148** |
| அம்னோ | **அம்னோ** (**UMNO**)</br> | 83 |
| மலேசிய சீனர் சங்கம் | **மசீச** (**MCA**)</br> | 17 |
| மலேசிய இந்திய காங்கிரசு | **மஇகா** (**MIC**)</br> | 6 |
| **மலேசிய இஸ்லாமிய கட்சி** | **பாஸ்** (**PAS**)</br> | 1 |
| **மலேசிய மக்கள் இயக்கக் கட்சி** | **கெராக்கான்** (**GERAKAN**)</br> | 5 |
| **மக்கள் முற்போக்கு கட்சி** | **பிபிபி** (**PPP**)</br> | 0 |
| **ஜனநாயக செயல் கட்சி** | **ஜசெக** (**DAP**)</br> | 24 |
| **மலேசிய சமூகக் கட்சி** | **சமூகக் கட்சி** (**PSRM**)</br> | 0 |
| **மலேசிய சமூக மக்களாட்சி கட்சி** | **சமூகக் கட்சி** (**SDP**)</br> | 0 |
| **மலேசிய தேசியவாத கட்சி** | **தேசியவாத கட்சி** (**NASMA**)</br> | 0 |
| **மலேசிய முசுலிம் மக்கள் கட்சி** | **சமூகக் கட்சி** (**HAMIM**)</br> | 1 |
| **சபா மக்கள் ஐக்கிய முன்னணி** | **சபா முன்னணி** (**BERJAYA**)</br> | 0 |
| **ஐக்கிய சபா கட்சி** | **ஐக்கிய சபா** (**PBS**)</br> | 10 |
| **ஐக்கிய சபா** | **ஐக்கிய சபா** (**USNO**)</br> | 5 |
| **ஐக்கிய பாரம்பரிய பூமிபுத்ரா கட்சி** | **பூமிபுத்ரா** (**PBB**)</br> | 8 |
| **சரவாக் டயாக் இனக் கட்சி** | **பூமிபுத்ரா** (**PBDS**)</br> | 8 |
| **சரவாக் தேசிய கட்சி** | **சரவாக் தேசியம்** (**SNAP**)</br> | 6 |
| **ஐக்கிய சரவாக் மக்கள் கட்சி** | **சரவாக் மக்கள்** (**SUPP**)</br> | 5 |
| **சபா தேசிய மோமோகன் கட்சி** | **மோமோகன்** (**MOMOGUN**)</br> | 0 |
| **சரவாக் ஐக்கிய தொழிலாளர் கட்சி** | **ஐக்கிய தொழிலாளர்** (**PLUS**)</br> | 0 |
| **சுயேச்சை** | **சுயேச்சை** | 2 |
| **மொத்தம்** | <> **177** | } |
# வெண்டைப் பொரியல்



**வெண்டைப் பொரியல்** ( **ஒக்ரா பொரியல்**, **வெண்டி பொரியல்**, **வெண்டி கறி** அல்லது **பர்வான் வெண்டி** என்றும் அழைக்கப்படுகிறது) என்பது வெண்டைக்காயை சம அளவில் வெட்டி, வாணலியில் கிளறி-வறுத்து தயாரிக்கப்படும் ஒரு உணவு ஆகும். கரம் மசாலா மற்றும் உள்நாட்டில் கிடைக்கும் பிற மசாலாப் பொருட்கள் சேர்த்த மசாலா கலவையைப் பயன்படுத்தி இவ்வுணவுப் பொருள் தயாரிக்கப்படுகிறது.  

இந்த உணவுப் பொரும் சிறிதளவே எண்ணெய் விட்டு கிளறியோ, வதக்கியோ தயாரிக்கப்படும். வெண்டை வறுவலுக்கும் இதற்கும் முகுந்த வேறுபாடு காணப்படும், வறுவல் நீண்ட நேரமாக வாணலியில் வறுத்து தயாரிக்கப்படும் ஒன்றாகும்  

வேகவைத்த சோறு மற்றும் பருப்புடன் அல்லது சப்பாத்தியுடன் சாப்பிடும் தொடு உணவாகவும் இதை பரிமாறி உண்ணலாம்.  

## தயாரிப்பு முறை
சாப்பிடத் தேவையான அளவு வெண்டைக்காய்களை சம அளவில் வெட்டி ஈரம் முழுவதும் காய்ந்த பின்னர், வாணலியில் தேவையான அளவு எண்ணெய் ஊற்றி, அது காய்ந்ததும் கடுகு, உளுந்து போட்டு பின்னர் பெரிய அல்லது சின்ன வெங்காயம் சேர்த்து நன்றாக வதக்க வேண்டும்.  

இவையெல்லாம் பொன்னிறமாக வந்த பின்னர் வெட்டி வைத்துள்ள வெண்டைக்காயை உப்பு மிளகாய்த்தூள் சேர்த்து வதக்க வேண்டும். அதோடு தேவையான கரம் மசாலா அல்லது கறி மசாலாக்கள் சேர்த்து வேகும் வரையில் வதக்கினால், இந்த வெண்டைப் பொரியல் தயாரித்துவிடலாம்.
# அரபு மற்றும் பாரசீக ஆராய்ச்சி நிறுவனம், இராசத்தான்


**மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் (MAPRI)** என்பது இந்தியாவின் ராஜஸ்தானில் உள்ள டோங் மாவட்டத்தில் அரபு மற்றும் பாரசீக மொழிகளைப்பற்றிய ஆய்வுகளை ஊக்குவிக்கும் மற்றும் மேம்படுத்தும் வகையில் ராசத்தான் அரசாங்கத்தால் 1978 ஆம் ஆண்டில் நிறுவப்பட்ட ஒரு இந்திய மொழி ஆராயச்சி நிறுவனமாகும், ராஜஸ்தானில் கண்டறியப்பட்ட பாரசீக மற்றும் அரபு மொழி கையெழுத்துப் பிரதிகளைப் பாதுகாப்பதையும் பேணுவதையும் நோக்கமாகக் கொண்டுள்ளது.  

2002 ஆம் ஆண்டில் தொடங்கப்பட்ட இதன் கலைக்கூடத்தில் அரபு மற்றும் பாரசீக மொழிகளில் எழுதப்பட்ட கையெழுத்து பிரதிகள், பழங்கால புகைப்படங்கள் மற்றும் தபால்தலைகள் ஆகியவைகளோடு கையால் எழுதப்பட்ட ஒரு மிகப் பெரிய குர்ஆன் பிரதியும் மற்றும் சில வரலாற்று கையெழுத்துப் பிரதிகளும் காட்சிக்கு வைக்கப்பட்டுள்ளன.  

## சிறப்புகள்
வரலாறு, கிழக்கியல், இஸ்லாமிய ஆய்வுகள், சூஃபிசம், உருது, அரபு மற்றும் பாரசீக இலக்கியங்கள், பட்டியல்கள், மருந்துகள், சுயசரிதைகள், இடைக்கால வரலாறு, சுதந்திரத்தின் அடிப்படையிலான இலக்கியம், கையெழுத்து, தத்துவம் மற்றும் இலக்கியம் பற்றிய 064 கையெழுத்துப் பிரதிகள் மற்றும் 133 அரிய புத்தகங்களின் தொகுப்பு இந்நிறுவனத்தின் வசம் உள்ளது குறிப்பிடத்தக்கது.  

இராஜஸ்தான் அரசின் கலை மற்றும் கலாச்சாரத் துறையின் கீழ் இயங்ககிவரும் இந்த ஆராய்ச்சி மையம் அரபு, பாரசீகம் மட்டுமல்லாது சமஸ்கிருதம், உருது போன்ற பிற மொழியில் உள்ள கையெழுத்துப்பிரதிகளையும் பராமரித்து வருகிறது. தொடக்கத்தில் அரபு மற்றும் பாரசீக ஆராய்ச்சி நிறுவனம் என்ற பெயரில் இயங்கி வந்த இந்நிறுவனம் மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் என பெயர் மாற்றம் செய்யப்பட்டுள்ளது.
# நா மே க ரெ வி மகளிர் கல்லூரி



**நா.மே.க.ரெ.வி மகளிர் கல்லூரி**(NMKRV College for Women), என்பது கர்நாடக மாநிலம் பெங்களூரில் உள்ள ஜெயநகரில் 1973 ஆம் ஆண்டு நிறுவப்பட்ட ஒரு மகளிர் பொது பட்டக் கல்லூரியாகும். பெங்களூர் பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல் மற்றும் வணிகப்பிரிவுகளில்பல்வேறு இளங்கலை மற்றும் முதுகலை படிப்புகள் பயிற்றுவிக்கப்படுகிறது. சமீபத்திலிருந்து முனைவர் பட்ட ஆராய்ச்சி படிப்புகளும் பயிற்றுவிக்கப்படுகிறது.  

**திருமதி நாகரத்தினம்மா மேதா கஸ்தூரிரங்க ரெட்டியின்** நினைவாகவே இக்கல்லூரிக்கு இப்பெயர் வைக்கப்பட்டுள்ளது. ராஷ்ட்ரீய வித்யாலயா கல்வி நிறுவனம் என்ற தொண்டு நிறுவனம் மூலம் நிர்வகிக்கப்படும் இக்கல்லூரி, 2005 ஆம் ஆண்டில் தன்னாட்சி அந்தஸ்தையும் பெற்றுள்ளது.  

## துறைகள்

### அறிவியல் பிரிவு

- இயற்பியல்
- வேதியியல்
- கணிதம்
- தாவரவியல்
- விலங்கியல்
- மின்னணுவியல்
- உயிரி தொழில்நுட்பவியல்
- கணினி அறிவியல்

### கலை மற்றும் வணிகப்பிரிவு

- கன்னடம்
- ஆங்கிலம்
- வரலாறு
- அரசியல் அறிவியல்
- சமூகவியல்
- பொருளாதாரம்
- உளவியல்
- இதழியல்
- வியாபார நிர்வாகம்
- வர்த்தகம்

## அங்கீகாரம்
பல்கலைக்கழக மானியக் குழுவால் (UGC) அங்கீகரிக்கப்பட்டுள்ள இக்கல்லூரி தேசிய மதிப்பீடு மற்றும் தரச்சான்று அவையினால் மதிப்பீடு செய்யப்பட்டு தரமளிக்கப்பட்டுள்ளது.  

2010 ஆம் ஆண்டில் பல்கலைக்கழக மானியக் குழுவால் இக்கல்லூரியானது , "சிறப்பு சாத்தியக்கூறுள்ள கல்லூரி" என விருதளிக்கப்பட்டுள்ளது.
# கோல்கார் கட்சி


**கோல்கார் கட்சி** அல்லது **கோலோங்கான் கரியா கட்சி** (ஆங்கிலம்: *Golkar*; (*Party of Functional Groups*); இந்தோனேசியம்: *Partai Golongan Karya* (**Golkar**) என்பது இந்தோனேசியாவில் உள்ள ஓர் அரசியல் கட்சியாகும். இந்தோனேசிய வரலாற்றில் மிகப் பழைமையான கட்சியாக அறியப்படுகிறது.  

இந்தக் கட்சி 1964-இல் கோலோங்கான் காரியா செக்பர் கோல்கார் கட்சியின் *(Sekretariat Bersama Golongan Karya, Sekber Golkar)* இணைக் கட்சியாகக நிறுவப்பட்டது. மேலும் 1971-இல் தேசியத் தேர்தல்களில் கோல்கார் (கோலோங்கான் காரியா) என்ற பெயரில் முதல் முறையாக பங்கேற்றது.  

கோல்கார் கட்சி 1971 முதல் 1999 வரை அதிபர் சுகார்த்தோ தலைமையில் ஆட்சியில் இருந்தது.  

## தலைவர்கள்

- பிரிக். ஜெனரல் ஜுஹார்டோனோ (1964–1969)
- மேஜர். ஜெனரல் சுப்ராப்தோ சுகோவதி (1969–1973)
- மேஜர். ஜெனரல் அமிர் முர்டோனோ (1973–1983)
- லெப்டினன்ட். ஜெனரல் சுதர்மோனோ](1983–1988)
- லெப்டினன்ட். ஜெனரல் வஹோனோ(1988–1993)
- ஹார்மோகோ (1993–1998)
- அக்பர் தண்ட்ஜங் (1998–2004)
- ஜூசுஃப் கல்லா (2004–2009)
- அபுரிசல் பக்ரி (2009–2014)
- *அபுரிசல் பக்ரி மற்றும் அகுங் லக்சோனோ (2014–2016) இடையே சர்ச்சைக்குரியது*
- செட்யா நோவாண்டோ (2016–2017)
- ஏர்லாங்கா ஹார்டார்டோ (2017–தற்போது)

## தேர்தல் முடிவுகள்
### சட்டமன்ற தேர்தல் முடிவுகள்
| தேர்தல் | வாக்கு எண் | மொத்த இடங்கள் வென்றன | மொத்த வாக்குகள் | வாக்குகளின் பங்கு | தேர்தல் முடிவு | கட்சி தலைவர் |
| --- | --- | --- | --- | --- | --- | --- |

### குடியரசுத் தலைவர் தேர்தல்
| தேர்தல் | வாக்கு எண் | வேட்பாளர் | தேர்தல் நடத்தும் தோழர் | 1வது சுற்று | வாக்குகளின் பங்கு | விளைவு | 2வது சுற்று | வாக்குகளின் பங்கு | விளைவு |
| --- | --- | --- | --- | --- | --- | --- | --- | --- | --- |

## மேற் சான்றுகள்
# டென் மொழி

**டென் மொழி** (சீனத்தில் **யாங்குவாங்** என்றும் அழைக்கப்படுகிறது) என்பது தெற்கு குய்சோவில் உள்ள பிங்டாங் மற்றும் ஹுயிஷூய் மாவட்டங்களில் பேசப்படும் காம்-சுய் மொழியாகும். இது யாங்குவாங் மக்களால் பேசப்படுகிறது. யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துகளில், 9 உயிரெழுத்துக்கள் மற்றும் 8 கோடாக்கள் உள்ளன. போ (1997:138-139) யாங்குவாங்கின் மூன்று முக்கிய பேச்சுவழக்குகளைப் பட்டியலிடுகிறார்: ஹெடாங், ஹெக்ஸி மற்றும் ஹுஷுய்.  

## வரலாறு
"யாங்குவாங்" என்பது மிங் வம்சத்தின் பதிவான *துஷி ஃபங்யு ஜியாவோவில்* குறிப்பிடப்பட்டுள்ளது. அதன் படி, "சிஜோவின் மேன் மக்கள் யாங்குவாங், கெலாவ், முயாவோ (முலாவ்), மற்றும் மியாவோசி (மியாவோசி)". யாங்குவாங் மக்கள் தங்களை ai11 raːu11 என்று அழைத்தனர். ஹுய்சுய் கவுண்டியின் யாங்குவாங், க்ஸியோ மாவட்டம் மற்றும் க்ஸிகுங் சங்கமோ மக்கள் தங்களை ai11 thən35 (போ 1997) என்று அழைத்தனர்.  

## ஒலியியல்
யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துகளில், 9 உயிரெழுத்துக்கள் மற்றும் 8 கோடாக்கள் உள்ளன. இந்த உயிர் எழுத்துக்கள் மற்ற கோடாக்களுடன் சேர்ந்து மற்ற எழுத்துக்கள் உருவாகின்றன. பத்தாவது உயிர் எழுத்து ஒன்றும் உள்ளது, அது எதனுடனும் சேராத எழுத்து.  

- **ஹெடாங்**: 15,000க்கும் மேற்பட்ட மக்களால் பேசப்படுகிறது, அவர்களில் 10,000 பேர் தினசரி மொழியைப் பயன்படுத்துகின்றனர். இது பிங்டாங் கவுண்டியில் உள்ள கபு மற்றும் ஜெமி நகரங்களில் பிங்டாங் ஆற்றின் கிழக்கே பேசப்படுகிறது. அதே போல் மேற்கு துஷான் கவுண்டியின் சில பகுதிகளிலும் பேசப்படுகிறது. அவற்றின் சுயச்சொல் *ai1 raːu1* ஆகும். போ (1997) அதிகம் படித்த பிரதிநிதி பேச்சுவழக்கு இதுதான்.
- **ஹெக்ஸி**: சுமார் 10,000 மக்கள்தொகையில் 2,000 பேர் பேசுபவர்கள். இது ஜெமி டவுன்ஷிப், பிங்டாங் கவுண்டி (லியுடோங்பா மற்றும் ஜியாகிங் கிராமங்களில்) மற்றும் அண்டை பகுதிகளில் உள்ள பிங்டாங் நதிக்கு மேற்கே பேசப்படுகிறது.
- **ஹுஷுய்**: சுமார் 2,000-3,000 மக்கள்தொகையில் வயதானவர்களால் மட்டுமே பேசப்படுகிறது. நடுத்தர வயதினரும் இளையவர்களும் ஹுஷுய் வகை மொழி பேசுவதில்லை. இது ஹுஷுய் கவுண்டியில் பேசப்படுகிறது. இது யஓஷொ கிராமத்தைச் சுற்றி பேசப்படுகிறது, ஆனால் யஓஷொயில் இல்லை. இது மிகவும் மாறுபட்ட பேச்சுவழக்கு. அவர்களின் சுயச்சொல் *ai1 thən2* . அவர்களின் முன்னோர்கள் 1800களில் லியுடோங்பாலிருந்து இடம்பெயர்ந்ததாக கூறப்படுகிறது.
# மகந்த் தர்சன் தாஸ் மகிளா கல்லூரி



**மகந்த் தர்சன் தாஸ் மகிளா கல்லூரி (Mahant Darshan Das Mahila College)** என்பது இந்தியாவின் பிகார் மாநிலத்தில் முசாபர்பூர் மாவட்டதில் 1946 ஆம் ஆண்டில் நிறுவப்பட்ட மகளிருக்காக இயங்கும் கல்வியியல் மற்றும் இளங்கலைக் கல்லூரியாகும். பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் கீழ் இணைக்கப்பட்டுள்ள இக்கல்லூரி, பெண் மாணவர்களை மட்டுமே சேர்த்துக் கொண்டு பயிற்றுவிக்கிறது. கலை, கல்வி, அறிவியல், வணிகம், பொருளாதாரம் ஆகிய பிரிவுகளில் இளங்கலை, முதுகலை மற்றும் முனைவர் பட்டங்கள் பயிற்றுவிக்கப்படுகிறது.  

## வரலாறு
இக்கல்லூரி 15 ஆகஸ்ட் 1946 அன்று சாப்மேன் பெண்கள் உயர்நிலைப் பள்ளிக்கு அருகில் பெண்களுக்கு கல்வி கற்பதுடன் வேலை வாய்ப்புகளை உருவாக்கும் நோக்கத்துடன் நிறுவப்பட்டுள்ளது.  

### நிறுவனர்கள்

- ராய் பகதூர் ஸ்ரீ நாராயண் மஹதா
- ராய் பகதூர் உமா சங்கர் பி.டி.
- ஸ்ரீ ஹரிசதன் பாதுரி
- டாக்டர் ஜேகே சர்க்கார்
- ராய் பகதூர் வீரேஷ்வர் சட்டர்ஜி
- ஸ்ரீ அதுலானந்த் சென்
- ஸ்ரீ மகேஷ் பி.டி. சிங்
- மஹந்த் தர்ஷன் தாஸ்

## அங்கீகாரம்
தேசிய ஆசிரியர் கல்விக் குழுமத்தால் அங்கீகரிக்கப்பட்டுள்ள இக்கல்லூரியில் கல்வியியல் படிப்புகளோடு பல்வேறு பட்டயப்படிப்புகளும் மாணவர்களுக்கு பயிற்றுவிக்கப்படுகிறது. மேலும் தேசிய மதிப்பீடு மற்றும் தரச்சான்று அவை<nowiki/>யால் 'பி' தரமளிக்கப்பட்டு அங்கீகரிக்கப்பட்டுள்ளது.  

## துறைகள்

### கல்வியியல் பிரிவு
இளங்கலைக் கல்வி  

### அறிவியல் பிரிவு

- தாவரவியல்
- வேதியியல்
- கணிதம்
- இயற்பியல்
- விலங்கியல்

### கலைப்பிரிவு

- பெங்காலி
- பொருளாதாரம்
- ஆங்கிலம்
- இந்தி
- வரலாறு
- தத்துவம்
- அரசியல் அறிவியல்
- சமஸ்கிருதம்
- உருது

### வணிக மேலாண்மை

- இளங்கலை வணிக மேலாண்மை (பிபிஏ)
- இளங்கலை கணினி அறிவியல்(பிசிஏ)

இவற்றோடு முதுகலை மற்றும் முனைவர் பட்டங்களும் இக்கல்லூரியில் உள்ளது.  

## குறிப்பிடத்தக்க முன்னாள் மாணவர்கள்
நுதன் தாக்கூர் - லக்னோவைச் சேர்ந்த அரசியல் மற்றும் சமூக ஆர்வலர்
# கல்வி நிறுவனக் கட்டிடக்கலை

**கல்வி நிறுவனக் கட்டிடக்கலை, பள்ளிக் கட்டிடக்கலை** அல்லது **பள்ளிக் கட்டிட வடிவமைப்பு** (Educational architecture) என்பது பள்ளிகள் மற்றும் பல்கலைக்கழகங்கள் போன்ற கல்வி நிறுவனங்களின் வடிவமைப்பிற்காக கட்டிடக் கலைஞர் மற்றும் பிறரைப் பயிற்சி செய்யும் ஒரு துறையாகும். கட்டிடத்தின் வடிவமைப்பானது, மாணவர்களின் கற்றல் அனுபவத்தைக் கணிசமாக தாக்கத்தினை ஏற்படுத்தும். கூடுதலாக, பள்ளிகள் என்பது போக்குவரத்து, வேலைவாய்ப்பு மற்றும் சமூக நடவடிக்கைகளின் முக்கிய ஆதாரங்களாக இருப்பதால், பள்ளிக் கட்டிடங்கள் பெரும்பாலும் சுற்றுப்புறங்களில் அல்லது சமூகங்களின் ஆதாரமாகச் செயல்படுகின்றன. ஒரு பள்ளியின் வீழ்ச்சி உள்ளூர் சமூகங்களில் குறிப்பிடத்தக்க தாக்கத்தை ஏற்படுத்தும்.  

கல்வி நிறுவனக் கட்டிடக்கலையானது பெரும்பாலும் வகுப்பறைகள் மற்றும் மையப்படுத்தப்பட்ட கழிவறைகள் மற்றும் பிற நோக்கத்திற்காகக் கட்டமைக்கப்பட்ட அம்சங்கள் போன்ற பள்ளிகளுக்குத் தேவையான தனித்துவமான கட்டடக்கலை தேர்வுகளுடன் வடிவமைக்கப்பட்டுள்ளது. பள்ளிகள் மூடப்பட்டால், கட்டிடங்களை மீண்டும் உருவாக்குவது கடினம். உதாரணமாக, 2013 சிகாகோவில் 50 பள்ளி கட்டிடங்கள் மூடப்பட்டன. 2023 ஆண்டிலும் புதிய வாடகைதாரர்களை அடையாளம் கண்டு பயன்படுத்துவதில் அரசாங்கத்திற்குச் சிக்கல் உள்ளது.  

உலகின் பல்வேறு பகுதிகளும் பல்வேறு நாடுகளும் கல்வி நிறுவனங்களுடன் தொடர்புடைய தத்துவங்களில் குறிப்பிடத்தக்க மாற்றங்களைச் சந்தித்துள்ளன. அரசாங்கங்களின் முதலீட்டுப் போக்குகள் மற்றும் கல்வித் தத்துவத்தில் பெரிய மாற்றங்களால் தாக்கம் ஏற்பட்டுள்ளன.  

## வாய்ப்பு

கல்வி கற்பதனையே முதன்மையான நோக்கமாகக் கொண்டிருக்கும் கட்டிடங்கள் குறித்து இது குறிப்பிடுகிறது. உதாரணம்:பள்ளிக்கூடம்.  

கல்விக் கட்டிடக்கலையின் இருப்பிற்கான எடுத்துக்காட்டுகள்  

- வகுப்பறைகளுக்குப் பதிலாக கற்கும் இடங்கள்,
- உட்புறச் சூழலுக்கான தரங்களைப் பயன்படுத்துதல்.

கல்விச் செயல்முறையின் மறுவடிவமைப்பான கல்விக் கட்டமைப்பின் எடுத்துக்காட்டுகள்  

- வடிவமைப்புப் படிப்புகள்
- மெய்நிகர் கற்றல் சூழலின் வளர்ச்சி.
# மாணவர்-ஆசிரியர் விகிதம்


, ரயர்சன் பல்கலைக்கழகத்தில் மாணவர்-ஆசிரிய விகிதம்.]]  
**மாணவர்-ஆசிரியர் விகிதம்** அல்லது **மாணவர்-பேராசிரியர் விகிதம்** (Student–teacher ratio) என்பது பள்ளி அல்லது பல்கலைக்கழகத்தில் சேரும் மாணவர்களின் எண்ணிக்கைக்கும் கல்வி நிறுவனத்தில் உள்ள ஆசிரியர்களின் எண்ணிக்கைக்கும் உள்ள விகிதம் ஆகும். எடுத்துக்காட்டாக, 10:1 என்ற மாணவர்-ஆசிரியர் விகிதம் ஒவ்வொரு ஆசிரியருக்கும் 10 மாணவர்கள் இருப்பதைக் குறிக்கிறது. சில சமயங்களில் ஆசிரியர்-மாணவர் விகிதம் என்றும் பயன்படுத்தப்படுகிறது .  

இந்த விகிதம் பெரும்பாலும் வகுப்பு அளவுக்கான நிகராளியாகப் பயன்படுத்தப்படுகிறது, இருப்பினும் பல்வேறு காரணிகள் மாணவர்-ஆசிரியர் விகிதத்தில் (மற்றும் நேர்மாறாகவும்) வகுப்பு அளவு மாறுபடுவதற்கு வழிவகுக்கும். பெரும்பாலான சந்தர்ப்பங்களில், மாணவர்-ஆசிரியர் விகிதம் சராசரி வகுப்பு அளவை விட கணிசமாகக் குறைவாக இருக்கும்.  

பிற நாடுகளுடன் ஒப்பிடுகையில் வளர்ந்த நாடுகளில் மாணவர்-ஆசிரியர் விகிதங்கள் பரவலாக வேறுபடுகின்றன. ஆரம்பக் கல்வியில், பொருளியல் கூட்டுறவு மற்றும் வளர்ச்சிக்கான அமைப்பின் (OECD) உறுப்பினர்களிடையே சராசரி மாணவர்-ஆசிரியர் விகிதம் 16க்குக் கீழே உள்ளது, ஆனால் பிரேசிலில் 40 முதலாகவும் மெக்சிகோவில் 28 வரையிலாகவும் அங்கேரி மற்றும் லக்சம்பர்க்கில் 11 ஆகவும் உள்ளது.  

## மேலும் பார்க்கவும்

- வகுப்பு அளவு
- வகுப்பறை

## மேற்கோள் நூல்கள்

-
# திசுகோரிசுட்டே


**திசுகோரிசுட்டே** (தாவரவியல் வகைப்பாடு: *Dyschoriste*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Nees என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கிறது.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 98 இனங்களை மட்டுமே, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  

1. Dyschoriste albiflora
1. Dyschoriste angusta
1. Dyschoriste angustifolia
1. Dyschoriste axillaris
1. Dyschoriste bayatensis
1. Dyschoriste bayensis
1. Dyschoriste boliviana
1. Dyschoriste burchellii
1. Dyschoriste capitata
1. Dyschoriste capricornis
1. Dyschoriste celebica
1. Dyschoriste ciliata
1. Dyschoriste cinerascens
1. Dyschoriste clarkei
1. Dyschoriste costata
1. Dyschoriste crenulata
1. Dyschoriste cubensis
1. Dyschoriste cunenensis
1. Dyschoriste dalyi
1. Dyschoriste decumbens
1. Dyschoriste diffusa
1. Dyschoriste ecuadoriana
1. Dyschoriste erythrorhiza
1. Dyschoriste eulinae
1. Dyschoriste geniculata
1. Dyschoriste gracilicaulis
1. Dyschoriste gracilis
1. Dyschoriste greenmanii
1. Dyschoriste heudelotiana
1. Dyschoriste hildebrandtii
1. Dyschoriste hirsuta
1. Dyschoriste hirsutissima
1. Dyschoriste hispidula
1. Dyschoriste humilis
1. Dyschoriste humistrata
1. Dyschoriste hygrophiloides
1. Dyschoriste jaliscensis
1. Dyschoriste keniensis
1. Dyschoriste kitongaensis
1. Dyschoriste lavandulacea
1. Dyschoriste linearis
1. Dyschoriste lycioides
1. Dyschoriste madagascariensis
1. Dyschoriste madurensis
1. Dyschoriste maranhonis
1. Dyschoriste mcvaughii
1. Dyschoriste microphylla
1. Dyschoriste miskatensis
1. Dyschoriste multicaulis
1. Dyschoriste mutica
1. Dyschoriste nagchana
1. Dyschoriste novogaliciana
1. Dyschoriste nummulifolia
1. Dyschoriste nyassica
1. Dyschoriste oblongifolia
1. Dyschoriste oligosperma
1. Dyschoriste ovata
1. Dyschoriste parvula
1. Dyschoriste pilifera
1. Dyschoriste pinetorum
1. Dyschoriste poliodes
1. Dyschoriste principis
1. Dyschoriste pringlei
1. Dyschoriste prostrata
1. Dyschoriste pseuderecta
1. Dyschoriste pulegium
1. Dyschoriste purpusii
1. Dyschoriste quadrangularis
1. Dyschoriste quitensis
1. Dyschoriste radicans
1. Dyschoriste repens
# பூசன் பாரா



**பூசன் பாரா** (*Bhushan Bara*) ஒரு இந்திய அரசியல்வாதி ஆவார், இவர் இந்திய தேசிய காங்கிரசு கட்சியைச் சேர்ந்தவர் ஆவார், இவர் 2019 ஆம் ஆண்டு சார்க்கண்டு மாவட்டத்தில் தெற்கு சோட்டாநாகபுரி பகுதியில் உள்ள சிம்டேகா தொகுதியில் போட்டியிட்டு சார்க்கண்டு சட்டமன்றத்திற்குத் தேர்ந்தெடுக்கப்பட்டார்.
# கீதா இளங்கோவன்


**கீதா இளங்கோவன்** (*Geeta Ilangovan*) என்பவர் தமிழ்நாட்டின் திருப்பூரைச் சேர்ந்த ஒரு பெண்ணியச் செயற்பாட்டாளரும் எழுத்தாளரும் ஆவணப்பட இயக்குநரும் ஆவார். கீதா இளங்கோவன் சமூக, பாலின அடிப்படையிலான பிரச்சினைகளைப் பற்றிப் பேசும் குறும்படங்களையும் ஆவணத் திரைப்படங்களையும் உருவாக்குவதிலும் நூல்களை எழுதுவதிலும் ஈடுபடும் ஒரு படைப்பாளி ஆவார்.  

## கல்வி
கீதா இளங்கோவன் கோயம்புத்தூர் பூ. சா. கோ. கலை அறிவியல் கல்லூரியில் ஊட்டச்சத்து அறிவியலில் பட்டம் பெற்றார். இங்கு இவர் தன் வருங்கால கணவரை சந்தித்தார். சென்னை சாஸ்திரி பவனில் உள்ள ஒன்றிய பத்திரிக்கைத் தகவல் அலுவலகத்தில் ஊடகத் தகவல் அலுவலராகப் பணியாற்றுகிறார்.  

## தொழில்

### திரைப்பட உருவாக்கம்
மனநலம் பாதிக்கப்பட்ட குழந்தைகளைப் பற்றிய கீதா இளங்கோவனின் முதல் குறும்படமான *லிட்டில் ஸ்பேஸ்* (2007) எஸ். சி. ஏ. ஆர். எப் இந்தியா விருதைப் பெற்றது. 2014-இல், சென்னை மகளிர் சர்வதேச திரைப்பட விழாவில் இரண்டாவது சிறந்த ஆவணப்படமாக தேர்வானது. கீதா இளங்கோவனின் 2010-ஆம் *அஃறிணைகள்* (2010) படமானது கண்ணியமான வேலைவாய்ப்பைப் பெற திருநங்கைகள் நடத்தும் போராட்டத்தைப் பற்றிக் கூறுகிறது. 2012-இல் *மாதவிடாய்* என்ற ஆவணப் படத்தை உருவாக்கினார். இது நல்ல வரவேற்பைப் பெற்றது. 2014-இல் *நம்பிக்கை மனுசிகள்* என்ற குறும்படத்தை முகநூலில் வெளியிட்டார். இது தசைச்சிதைவு நோயால் பாதிக்கப்பட்ட வானவன் மாதேவி, இயல் இசை வல்லபி என்ற இரு சகோதரிகளின் தன்னம்பிக்கை மிக்க வாழ்வை விளக்குவதாக இருந்தது. 2024-இல் *என்ன கூந்தலுக்கு* என்ற பத்து நிமிட குறும்படத்தை இயக்கியுள்ளார். இந்தக் குறும்படம் பல விருதுகளை வென்றுள்ளது. இதை மகளிர் தினத்தை முன்னிட்டு, 2025 மார்ச் 8 அன்று யூடியூபில் வெளியிட்டுள்ளனர். இக்குறும்படம் பெண்களுக்குத் தங்கள் உடலுக்கு உரிமை உள்ளதா என்பதைக் கேள்விக்குரிய வகையில் நகைச்சுவையான முறையில் உருவாக்கப்பட்ட படமாக உள்ளது.  

### எழுத்தாக்கங்கள்
கீதா இளங்கோவன் முதன்மையாக புனைகதை அல்லாதவற்றை எழுதுகிறார். இவர் பெண் ஊராட்சித் தலைவர்கள் பற்றி அவள் விகடனில் எழுதிய கட்டுரை 2005-இல் பஞ்சாயத்து ராஜ் (இந்தியாவில் இருந்து பசி திட்டம்) பெண்களின் சிறந்த அறிக்கைக்காக சரோஜினி நாயுடு விருதையும் இந்திய ரூ. 200,000 பணப் பரிசையும் பெற்றது. இவரது கட்டுரைகள் *துப்பட்டா போடுங்க தோழி* என்ற பெயரில் ஹெர் ஸ்டோரிஸ் பப்ளிகேஷன்ஸ் பதிப்பகத்தால் வெளியிடப்பட்டது.
# சுஷ்மா சிங்



**சுஷ்மா சிங்** (*Sushma Singh*) ஒரு இந்திய ஆட்சிப்பணி அதிகாரி மற்றும் இந்தியாவின் ஐந்தாவது தலைமை தகவல் ஆணையர் ஆவார். இவர் தீபக் சந்துவுக்குப் பிறகு தலைமைத் தகவல் ஆணையராக நியமிக்கப்பட்ட இரண்டாவது பெண்மணி ஆனார்.  

## தொழில் வாழ்க்கை
இவர் சார்க்கண்டு பிரிவைச் சார்ந்த மேநாள் இந்திய ஆட்சிப்பணி அலுவலர் ஆவார். இவர் இந்தியக் குடிமைப் பணிகளிலிருந்து பணி நிறைவின் காரணமாக 2009 ஆம் ஆண்டு மே 31 ஆம் நாள் ஓய்வு பெற்றார். இவர் இந்திய அரசின் பல்வேறு செயலகப்பதவிகளிலும் சேவையாற்றியுள்ளார். இவர் இந்தியத்தகவல் மற்றும் ஒளிபரப்பு அமைச்சகத்தின் செயலராகவும் இந்தியப் பஞ்சாயத்து ராஜ் அமைச்சகத்தின் செயலராகவும் சேவையாற்றினார். இவர் செப்டம்பர் 23,2009 இல் மத்திய தகவல் ஆணையத்தின் இந்தியத் தகவல் ஆணையரானார்.
# இரமேஷ் பிரசாத் யாதவ்



**இரமேஷ் பிரசாத் யாதவ்** (Ramesh Prasad Yadav) ஒரு இந்திய அரசியல்வாதி ஆவார். அவர் 1990 பீகார் சட்டமன்ற உறுப்பினராக ஜனதா தளத்தின் உறுப்பினராக கோடர்மாவிலிருந்து பீகார் சட்டமன்றத்திற்கு தேர்ந்தெடுக்கப்பட்டார். யாதவ் 1995- ஆம் ஆண்டில் இதே தொகுதியிலிருந்து மீண்டும் ஒருமுறை பீகார் சட்டமன்றத்திலிருந்து தேர்ந்தெடுக்கப்பட்டார்.
# நந்தா ஜிச்கர்



**நந்தா ஜிச்கர்** (*Nanda Jichkar*)(பிறப்பு 1 பிப்ரவரி 1964) ஓர் இந்திய அரசியல்வாதி ஆவார்.  

## பின்னணி
ஜிச்கர் நாக்பூரில் உள்ள கர்னல் பாக்கில் ஒரு நடுத்தர குடும்பத்தில் 1 பிப்ரவரி 1964 அன்று பிறந்தார்.  

## வகித்த பதவிகள்
நாக்பூர் மாநகராட்சியில் பாரதிய ஜனதா கட்சியின் சார்பில் இரண்டு முறை நகர்மன்ற உறுப்பினராக இருந்த ஜிச்கர், பாரதிய ஜனதா கட்சியின் நாக்பூர் மகளிர் பிரிவின் தலைவராக இரண்டு முறை பணியாற்றினார். இவர் மார்ச் 2017 முதல் நவம்பர் 2019 வரை நாக்பூர் மாநகராட்சியின் மாநகரத் தந்தையாகப் பணியாற்றினார். இவர் நாக்பூர் பல்கலைக்கழகத்தில் பெண்கள் ஆய்வுகள் மற்றும் மேம்பாட்டு மையத்தின் உறுப்பினராக இருந்தார். இவர் மகாராட்டிர மாநில மாநகரத் தந்தை குழுவின் துணைத் தலைவராகவும் உள்ளார். ஜிச்கர் காலநிலை நடவடிக்கைக்கான மாநகரத் தந்தைகளின் உலகளாவிய உடன்படிக்கையில் குழு உறுப்பினராக பணியாற்றினார். மைக்கேல் ப்ளூம்பெர்க் இக்குழுவின் தலைவராகச் செயல்பட்டார். இவர் தற்போது நிலைத்தன்மைக்கான உள்ளூர் அரசாங்கங்களின் தெற்காசியாவிற்கான பிராந்திய செயற்குழுவின் துணைத் தலைவராகவும் உள்ளார்.  

*நேஷனல் ஜியோகிராபிக்* மூலம் உலகம் முழுவதும் உள்ள 25 பெண் தலைவர்களில் வரிசையில் ஜிச்கர் குறிப்பிடப்பட்டுள்ளார்.
# ஜோதி கலானி



**ஜோதி கலானி** (*Jyoti Kalani*)(17 பிப்ரவரி 1951 - 18 ஏப்ரல் 2021) என்பவர் உல்காசு நகரைச் சேர்ந்த (இந்தியாவின் மும்பையின் புறநகர்ப் பகுதி) இந்திய அரசியல்வாதி ஆவார். இவரது கணவர் பதவியில் இல்லாலிருந்தபோதும் சிறையிலிருந்த போதும், இவர் தனியாக அரசியலில் தனக்கான இடத்தினை வெளிப்படுத்தினார். இவர் அதிகாரமிக்க உல்காசுநகர் மாநகர் குழுவின் தலைவர் (மாநகரத்தந்தை) ஆனார். பின்னர், இவரும் பல மிரட்டல்களையும் அவதூறான குற்றச்சாட்டுகளையும் எதிர்கொண்டார்.  

கலானி 18 ஏப்ரல் 2021 அன்று தனது 70 வயதில் மாரடைப்பால் இறந்தார்.
# பெண்கள் பற்றிய ஆராய்ச்சிக்கான ஒலி மற்றும் படக் காப்பகம்

**பெண்கள்** **பற்றிய ஆராய்ச்சிக்கான ஒலி மற்றும் படக் காப்பகம்** (Sound and Picture Archives for Research on Women or **SPARROW**) என்பது மும்பையின் தகிசரில் அமைந்துள்ள இந்தியப் பெண்களின் வரலாற்றை பற்றிய ஒலி மற்றும் படக் காப்பகமாகும்.  

இந்த ஆவணக் காப்பகத்தில் இந்தியாவின் பெண்களின் வரலாறு தொடர்பான அச்சு, காட்சி, புகைப்படம் மற்றும் திரைப்படப் பொருட்கள் சேகரிக்கப்பட்டுள்ளன. 1988 ஆம் ஆண்டு தமிழ் பெண்ணிய எழுத்தாளர் சி.எஸ்.லக்ஷ்மி (அம்பை) அவர்களால் நிறுவப்பட்ட இந்த காப்பகம், இந்தியாவின் பெண்களின் வரலாற்றின் மிகப்பெரிய காப்பகமாகும்.  

இந்தக் காப்பகம் பெண்களைப் பற்றிய வாய்மொழி வரலாறு, தனிப்பட்ட ஆவணங்கள், பதிவு செய்யப்பட்ட பேச்சுகள், புகைப்படங்கள், சுவரொட்டிகள், பாடல்கள், கலைப் பணிகள் போன்றவற்றைச் சேகரிப்பதோடு பல்வேறு துறைகளில் மாற்றத்தின் முகவர்களாக விளங்கும் பெண்களைப் பற்றிய ஆவணப்படங்களையும் உருவாக்கி வருகிறது.  

## வரலாறு
இந்த பெண்கள் காப்பகத்தை ஒரு சாதாரண சேகரிப்பு மையமாக அமைக்காமல், துடிப்பான மற்றும் தகவல் தொடர்பு கொண்ட ஒரு காப்பகமாக உருவாக்கும் யோசனையை அடிப்படையாகக் கொண்டு நிறுவன அறங்காவலர் டாக்டர்.சி.எஸ்.லட்சுமி, டாக்டர் நீரா தேசாய் மற்றும் டாக்டர் மைத்ரேயி கிருஷ்ணராஜ் ஆகியோரால் இந்த காப்பகம் **<nowiki/>'குருவி**' என்ற புனைப்பெயரோடு 1988 ஆம் ஆண்டில் தொடங்கப்பட்டது.  

இதன் ஆரம்ப நான்கு ஆண்டுகளில் இந்தியா முழுவதும் சென்று ஆவணங்களையும் பிற சேகரிப்புகளையும் செய்ததோடு இவ்வமைப்பு இயங்குவதற்குத் தேவையான நிதியுதவிக்கும் இதன் நிறுவனர்கள் முயன்றுள்ளனர். இந்த அமைப்பு தொடங்கப்பட்டு 20 ஆண்டுகளுக்குப் பின்னரே பல்வேறு நிறுவனங்களின் நிதி ஆதரவோடு சொந்தக் கட்டடம் கட்டடம் கட்டி முடிக்கப்பட்டுள்ளது. 2008 ஆம் ஆண்டில் இந்த அமைப்பு தன் சொந்தக் கட்டடத்திற்கு மாறியுள்ளது. இது **கூடு** என்று அழைக்கப்படுகிறது.
# உஷா வர்மா



**உஷா வர்மா** (*Usha Verma*) ஓர் இந்திய அரசியல்வாதி. இவர் 1998, 2004 மற்றும் 2009ஆம் ஆண்டுகளில் சமாஜ்வாதி கட்சியின் உறுப்பினராகப் பட்டியல் இனத்தவருக்கு ஒதுக்கப்பட்ட ஹார்தோய் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இவர் 2002-இல் உத்தரப் பிரதேசச் சட்டப் பேரவைக்கு உறுப்பினராகவும் தேர்ந்தெடுக்கப்பட்டார். 2003-இல் முலாயம் சிங் யாதவ் அமைச்சரவையில் அமைச்சரானார். மறைந்த நாடாளுமன்ற உறுப்பினர் பர்மாய் லாலின் மருமகள் இவர். இவர் சிறையிலிருந்தபோது 1962-இல் தனது முதல் தேர்தலில் வெற்றி பெற்றதற்காகப் பிரபலமானவர்.  

## இளமை
உஷா வர்மா 5 மே 1963 அன்று உத்தராகண்டு மாநிலத்தில் உள்ள அரித்துவாரில் பசந்த் குமார் மற்றும் உஷா வர்மா ஆகியோருக்கு மகனாகப் பிறந்தார். உத்தரப் பிரதேச மாநிலம் ரூர்க்கியில் உள்ள எஸ்டி பட்டக் கல்லூரி மற்றும் பிஎஸ்எம் பட்டக் கல்லூரியில் ஆங்கிலத்தில் முதுகலைப் பட்டம் பெற்றார்.  

பின்னர் உஷா லால் பிஹாரியை 29 சனவரி 1988-இல் திருமணம் செய்து கொண்டார். இந்த இணையருக்குச் சில வருடங்களில் ஒரு மகனும் ஒரு மகளும் பிறந்தனர்.  

## தனிப்பட்ட நலன்கள்
சமூகப் பணிகளில் ஆர்வம் கொண்டிருந்த இவர், 1999-இல் பெண்கள் அதிகாரமளிப்பதற்கான கூட்டுக் குழுவின் உறுப்பினராகவும் இருந்தார். பின்னர் 2004-இல் பட்டியல் சாதிகள் மற்றும் பழங்குடியினர் நலன் தொடர்பான குழுவின் உறுப்பினராகவும் இருந்தார். மேலும் 2004 முதல் 2009 வரை சமூக நீதி மற்றும் அதிகாரமளித்தல் குழுவின் உறுப்பினராகவும் இருந்தார்.
# சுசீலா சரோஜ்



**சுசீலா சரோஜ்** (*Sushila Saroj*) இந்தியாவின் 15வது மக்களவை உறுப்பினர் ஆவார். இவர் உத்தரப் பிரதேசத்தின் மோகன்லால்கஞ்ச் தொகுதியைப் பிரதிநிதித்துவப்படுத்துகிறார். சமாஜ்வாதி கட்சி<nowiki/>யின் உறுப்பினராக சரோஜ் உள்ளார். மோகன்லால்கஞ்ச் தொகுதி பட்டியல் சாதியினருக்காக ஒதுக்கப்பட்ட தொகுதியாகும்.  

## கல்வி
சரோஜ் முதுகலை, இளங்கலைச் சட்டம் பட்டத்தினை கோரக்பூர், ரோகில்கண்ட், கான்பூர் மற்றும் லக்னோவில் உள்ள பல்வேறு பல்கலைக்கழகங்களில் முடித்துள்ளார். இவர் 13வது மக்களவை உறுப்பினராகவும், சட்டப் பேரவை உறுப்பினராகவும், உத்தரப் பிரதேச மாநில அமைச்சராகவும் இருந்துள்ளார். இவர் *விரங்கனா உதாதேவி பாசி ஸ்மாரக் சங்கதன்* நிறுவனர் மற்றும் தலைவர் மற்றும் *பாசி அறக்கட்டளையை* நிறுவியுள்ளார்.  

## வகித்த பதவிகள்
| 01 | 1993 | 1995 | உறுப்பினர், உத்தரப் பிரதேச சட்டமன்றம் (21 மாதங்கள்) |
| --- | --- | --- | --- |
| 02 | 1995 | 1999 | மாநில சமூக நலத்துறை அமைச்சர், உத்தரபிரதேசம் |
| 03 | 1999 | 2004 | 13வது மக்களவைக்கு தேர்ந்தெடுக்கப்பட்டார் |
| 04 | 1999 | 2004 | உறுப்பினர், ரயில்வே குழு |
| 05 | 1999 | 2004 | உறுப்பினர், பெண்கள் அதிகாரமளித்தல் குழு |
| 06 | 1999 | 2004 | உறுப்பினர், ஆலோசனைக் குழு, தொழிலாளர் அமைச்சகம் |
| 07 | 2009 | 15வது மக்களவைக்கு மீண்டும் தேர்ந்தெடுக்கப்பட்டார் (2வது முறை) |  |
| 08 | 31-ஆகத்து-2009 | உறுப்பினர், ரயில்வே குழு |  |
| 09 | 04-செப்-2009 | உறுப்பினர், பாராளுமன்ற வளாக பாதுகாப்பு குழு |  |
| 10 | 23-செப்-2009 | உறுப்பினர், பெண்கள் அதிகாரமளித்தல் குழு |  |
| 11 | 23-செப்-2009 | உறுப்பினர், வீட்டு வசதி மற்றும் நகர்ப்புற வறுமை ஒழிப்பு அமைச்சகம் |  |
| 12 | 23-செப்-2009 | சுற்றுலா குழு உறுப்பினர் | } |

## மேலும் பார்க்கவும்

- இந்தியாவின் 15வது மக்களவை உறுப்பினர்களின் பட்டியல்
# பூர்ணிமா வர்மா



**பூர்ணிமா வர்மா** (*Purnima Verma*)(பிறப்பு 25 நவம்பர் 1960) ஓர் அரசியல் மற்றும் சமூக சேவகர் ஆவார். இவர் இந்திய மாநிலமான உத்தரப் பிரதேசத்தில் உள்ள மோகன்லால்கஞ்ச் மக்களவைத் தொகுதியிலிருந்து பாரதிய ஜனதா கட்சி வேட்பாளராக தேர்ந்தெடுக்கப்பட்ட நாடாளுமன்ற உறுப்பினர் ஆவார்.  

## ஆரம்ப கால வாழ்க்கை
பூர்ணிமா நவம்பர் 25, 1960 அன்று கான்பூரில் (உத்தரப் பிரதேசம்) பிறந்தார். இவர் சிறீபால் வர்மாவை 10 மே 1973-இல் திருமணம் செய்து கொண்டார். இவருக்கு மூன்று மகன்களும் ஒரு மகளும் உள்ளனர்.  

## ஆர்வங்கள் மற்றும் சமூக நடவடிக்கைகள்
பூர்ணிமா சமூக சேவை, பெண்கள் நலன், குழந்தைகள் மற்றும் இளைஞர் மேம்பாடு மற்றும் பெண்கள் மற்றும் குழந்தைகள் கல்வி ஆகியவற்றில் ஈடுபட்டுள்ளார். தொகுதியில் வளர்ச்சிப் பணிகள், அரசியல் செயல்பாடுகளில் பங்கேற்பதுடன் புத்தகங்கள் படிப்பதிலும், சமூக நிகழ்ச்சிகளில் பங்கேற்பதிலும் தனது நேரத்தைச் செலவிடுகிறார்
# அலுமினியம் மூவசிட்டேட்டு


அலுமினியம் மூவசிட்டேட்டு அலிசரின் போன்ற சாயங்களுடன் ஒரு சாயமூன்றியாகப் பயன்படுத்தப்படுகிறது. அலுமினியம் ஈரசிட்டேட்டு அல்லது அலுமினியம் சல்பேசிடேட் உடன் பருத்தி, மற்ற செல்லுலோசு இழைகள், மற்றும் பட்டு ஆகியவற்றுடன் பயன்படுத்தப்படுகிறது. இது பல்வேறு நிறங்களை உருவாக்க இரும்பு (II) அசிட்டேட்டுடன் இணைக்கப்பட்டுள்ளது.
# பௌலா கோல்



**பௌலா டோரதி கோல்** (பிறப்பு ஏப்ரல் 5, 1968) ஒரு அமெரிக்க பாடகர்-பாடலாசிரியர் மற்றும் தயாரிப்பாளர்.  

## ஆரம்ப கால வாழ்க்கை
கோல் மாசசூசெட்ஸின் ராக்போர்ட்டில் வளர்க்கப்பட்டார். அவரது தாயார், ஸ்டெபானி கோல், ஒரு கலப்பு ஊடக கலைஞர் மற்றும் ஒரு தொடக்கப் பள்ளி கலை ஆசிரியராக இருந்தார். மேலும் அவரது தந்தை, ஜிம் கோல், சேலம் மாநிலக் கல்லூரியில் உயிரியல் மற்றும் சூழலியல் பேராசிரியராக இருந்தார், மேலும் அவர் *ஜானி ப்ரிட்கோ மற்றும் தி கனெக்டிகட் ஹை-டோன்ஸ்* இசைக்குழுவில் பாஸ் வாசித்தார். அவரது மூத்த சகோதரி ஐரீன் பியானோ வாசித்தார். கோல் பின்னர் பாஸ்டனில் உள்ள பெர்க்லீ இசைக் கல்லூரியில் பயின்றார். அங்கு அவர் பாப் ஸ்டோலோஃப் உடன் ஜாஸ் பாடுதல் மற்றும் மேம்பாடு ஆகியவற்றைப் பயின்றார். அவர் ஓய்வறைகள் மற்றும் இரவு விடுதிகளில் பாடினார். பெர்க்லீயில் உள்ள ஒரு குழுவான *வோக்ஸ் ஒன்* இல் பாடினார். ஜாஸ் லேபிள் ஜிஆர்பி ரெக்கார்ட்ஸ் மூலம் அவருக்கு ஒரு ஒப்பந்தம் வழங்கப்பட்டது, ஆனால் அதை நிராகரிக்க முடிவு செய்தார். அவர் மூன்று தோழர்களுடன் வாழ்ந்தார் மற்றும் தனது வீட்டு ஸ்டுடியோவில் பாடல்களை எழுதினார். அது பின்னர் *வேர் ஹேவ் ஆல் தி கவ்பாய்ஸ் கான்?* மூலம் லேபிள் தலைவர் டெர்ரி எல்லிஸை கவர்ந்தார். அவர் 1992 இல் இமாகோ ரெக்கார்ட்ஸ் உடன் கையெழுத்திட்டார்.  

## வாழ்க்கை
பீட்டர் கேப்ரியல் இன் 1993-94 சீக்ரெட் வேர்ல்ட் டூரில் ஒரு பாடகராக கவனத்தை ஈர்த்த பிறகு, அவர் தனது முதல் ஆல்பமான *ஹார்பிங்கரை* வெளியிட்டார். இது வெளியிடப்பட்ட சிறிது நேரத்திலேயே அதை வெளியிட்ட இமாகோ ரெக்கார்ட்ஸ் மூடப்பட்டதால், பெரிதாக முன்னிறுத்தப்படவில்லை. அவரது இரண்டாவது ஆல்பமான *திஸ் ஃபயர்* (1996), பில்போர்டு 200 ஆல்பம் தரவரிசையில் 20 வது இடத்தைப் பிடித்தது மற்றும் மூன்று கிராமி விருதுகளுக்கு பரிந்துரைக்கப்பட்ட " வேர் ஹேவ் ஆல் தி கவ்பாய்ஸ் கான்?" உலகளவில் பாராட்டைப் பெற்றது. 1997 இல் "ஐ டோன்ட் வாண்ட் டு வெயிட்" *டாசன்ஸ் க்ரீக்* என்ற தொலைக்காட்சி நிகழ்ச்சியின் பாடலாகப் பயன்படுத்தப்பட்டது. 1996 ஆம் ஆண்டு லிலித் ஃபேருக்கான முன்மாதிரி மினி-டூரில் கோல் இருந்தார், மேலும் 1997 மற்றும் 1998 ஆம் ஆண்டுகளிலும் பங்கேற்றார். அவர் 1998 இல் சிறந்த புதிய கலைஞருக்கான கிராமி விருதை வென்றார், மேலும் அதே ஆண்டில் "ஆண்டின் தயாரிப்பாளர்" விருதுக்கு பரிந்துரைக்கப்பட்ட முதல் பெண்மணி என்ற பெருமையையும் பெற்றார்.  

அவரது மூன்றாவது ஆல்பமான, 1999 இன் *ஆமென்*, அவரது பல ரசிகர்களை அந்நியப்படுத்தியது. அவரது முந்தைய முயற்சியின் விற்பனையுடன் ஒப்பிடும்போது ஏமாற்றமாக அமைந்தது. அவர் *கரேஜ்* (2007) மற்றும் *இத்தாக்கா* (2010) உட்பட பல ஜாஸ்<nowiki/>ஆல்பங்களை வெளியிட்டார், இது 1990களின் ஃபோக்-ராக் ஒலிக்கு அவர் திரும்புவதைக் குறித்தது. அவரது சமீபத்திய வெளியீடு *அமெரிக்க குயில்ட்* என்று பெயரிடப்பட்டது மற்றும் மே 2021 இல் வெளிவந்தது. கோலின் இசை சில சமயங்களில் பாலின நிலைப்பாடுகள், சுற்றுச்சூழல் பிரச்சினைகள், அமெரிக்காவில் அடிமைத்தனத்தின் வரலாறு, மற்றும் ஈராக் போர் போன்ற சமூகப் பிரச்சினைகளைக் குறிப்பிடுகிறது. ரெக்கார்டிங் மற்றும் நிகழ்ச்சியைத் தவிர, கோல் 2013 முதல் பெர்க்லீ இசைக் கல்லூரியில் ஆசிரியப் பணியிலும் பணியாற்றியுள்ளார்.
# தேசபந்து மகளிர் கல்லூரி



**தேசபந்து மகளிர் கல்லூரி** என்பது இந்தியாவின் மேற்கு வங்காளத்தின் கொல்கத்தாவில் 1955 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். கொல்கத்தா பல்கலைக்கழகத்தோடு இணைக்கப்பட்டுள்ள இக்கல்லூரியில் கலைப்பிரிவில் இளங்கலைப் படிப்புகள் பயிற்றுவிக்கப்படுகிறது.  

## வரலாறு
டாக்டர் ஹேமேந்திரநாத் தாஸ்குப்தா, திரு ஜிதேஷ் சந்திர குஹா, டாக்டர் சுத்தஸ்வதா போஸ் மற்றும் திரு நட்சத்திர ராய்சவுத்ரி ஆகிய புரவலர்களின் முயற்சியால் கொல்கத்தாவின் சதானந்தா வீதியில் உள்ள தேசபந்து பெண்கள் பாடசாலை கட்டிடத்தில் தொடங்கப்பட்ட இக்கல்லூரி 1975 ஆம் ஆண்டில் தான் இதன் ராஷ்பிஹாரி அவென்யூவில் உள்ள தற்போதைய இடத்தில் அதன் சொந்த கட்டிடத்தை கட்டி மாற்றப்பட்டது.  

## அங்கீகாரம்
கொல்கத்தா பல்கலைக்கழத்தோடு இணைக்கப்பட்டுள்ள இக்கல்லூரி, பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையினால் **பி தரமதிப்பீடு** பெற்று அங்கீகரிக்கப்பட்டுள்ளது  

## படிப்புகள்
இக்கல்லூரியில் பின்வரும் இளங்கலை பட்டப்படிப்புகள் வழங்கப்படுகிறது (பி. ஏ./பி.எஸ்.சி / பி.காம்.)  

- வங்காளம்,
- ஆங்கிலம்,
- புவியியல்,
- வரலாறு,
- பொருளாதாரம்,
- தத்துவம்,
- சமஸ்கிருதம் மற்றும்
- கல்வி கணக்கியல்
- 2003-2004 ஆண்டிலிருந்து (இளங்கலை வணிக மேலாண்மை)**பிபிஏ** பாடத்தையும் அறிமுகப்படுத்தியுள்ளது.

பட்டப்படிப்பைத் தவிர, மாணவர்களின் ஒட்டுமொத்த ஆளுமையை வளர்ப்பதிலும் கல்லூரி சிறப்பு கவனம் செலுத்திவருகிறது
# அகானா கிருஷ்ணா

**அகானா கிருஷ்ணா** (*Ahaana Krishna*, , பிறப்பு: 13 அக்டோபர் 1995 ) என்பவர் மலையாளத் திரைப்படங்களில் தோன்றும் ஒரு இந்திய நடிகை ஆவார். இவர் 2014 இல் ராசீவ் ரவி இயக்கிய *நஞ்சன் சுடீவ் லோப்பசு* திரைப்படத்தில் முன்னணி கதாநாயகியாக அறிமுகமானார்.  

## வாழ்க்கை
13 அக்டோபர் 1995 அன்று திருவனந்தபுரத்தில் நடிகர் கிருஷ்ண குமாருக்கு மூத்த மகளாகப் பிறந்தார். இவருக்கு தியா, இசானி, அன்சிகா என்று மூன்று சகோதரிகள் உள்ளனர். அகமதாபாத்திலுள்ள முத்ரா தொடர்பியல் நிறுவனத்தில் விளம்பர மேலாண்மை மற்றும் மக்கள் தொடர்புகளில் முதுகலைப் பட்டதாரி சான்றிதழைப் பெற்றார்.  

## தொழில்
அகானா ராசீவ் ரவி இயக்கிய் *நஞ்சன் சுடீவ் லோப்பசு* திரைப்படத்தில் முன்னணி கதாநாயகியாக அறிமுகமானார். பின்னர் 2017 இல் நிவின் பாலியுடன் அல்தாப் இயக்கிய *நண்டுகளுடெ நாட்டில் ஒரிடவேளா* திரைப்படத்தில் நடித்தார்.  

2019 இல், அகானா டோவினோ தாமசு இயக்கிய *லூகா* திரைப்படத்தில் நடித்தார், இத்திரைப்படம் விமர்சன ரீதியாகவும் வணிக ரீதியாகவும் வெற்றி பெற்றது, இது இவரை வலுமிகுந்த நடிகையாக நிலைநிறுத்தியது. அதே ஆண்டு, சங்கர் ராமகிருஷ்ணன் இயக்கிய *பத்தினெட்டம் படி* திரைப்படத்திலும் நடித்தார்.
# குமாரி மாயாவதி அரசு மகளிர் முதுகலை கல்லூரி



**குமாரி மாயாவதி அரசு மகளிர் முதுகலை கல்லூரி** என்பது இந்தியாவின் உத்திரப்பிரதேசத்தின் கவுதம் புத்தா நகர் மாவட்டத்தில் உள்ள பாதல்பூர் கிராமத்தில் 1997 ஆம் ஆண்டில் கலை பட்டதாரி கல்லூரியாக தொடங்கப்பட்ட ஒரு மகளிர் முதுகலை கல்லூரியாகும்.  

மனிதநேயம், அறிவியல், வணிகம் மற்றும் கல்வி ஆகிய பிரிவுகளில் இளங்கலை மற்றும் முதுகலை படிப்புகளை பயிற்றுவிக்கும் இந்த பெண்கள் கல்லூரி, உத்திரப்பிரதேச அரசின் உயர்கல்வித்துறையால் நிர்வகிக்கப்படுகிறது. தேசிய மதிப்பீடு மற்றும் தரச்சான்று அவையினால் பி++ தர மதிப்பீடும் இக்கல்லூரிக்கு வழங்கப்பட்டுள்ளது.(CGPA-2.91, பிப்ரவரி 2025 வரை செல்லுபடியாகும்)  

ஐ எஸ் ஓ 9001-2015 தரச்சான்றிதழ் பெற்ற இக்கல்லூரியானது சௌத்ரி சரண் சிங் பல்கலைக்கழகத்துடன் இணைக்கப்பட்டுள்ளது.  

## வரலாறு
பாதல்பூர் மற்றும் அதன் அருகிலுள்ள கிராமப்புறங்களில் உள்ள பெண்களுக்கு கல்வி மூலமாக அதிகாரம் அளிப்பதை அடைவதற்காக, கல்வியில் சிறந்து விளங்கும் முயற்சியில் ஈடுபட்டுள்ள இக்கல்லூரி, இப்பகுதியில் உள்ள சமூக-பொருளாதார ரீதியாக நலிவடைந்த பிரிவைச் சேர்ந்த மாணவிகளுக்கு குறைந்த செலவில் தரமான உயர்கல்வியை வழங்குவதையும், கிராமப்புற மற்றும் நகர்ப்புற இடைவெளியைக் குறைத்து, அதன் மூலம் முழுமையான தேசிய வளர்ச்சியைக் கொண்டு வருவதையும் நோக்கமாகக் கொண்டு 1997 ஆம் ஆண்டில் 26 மாணவர்களுடன் தொடங்கப்பட்டுள்ளது.  

இக்கல்லூரியில் தற்போது 2000க்கும் அதிகமான மாணவர்கள் இளங்கலையில் 13 பாடங்களையும் முதுகலையில் 10 பாடங்களையும் கற்று வருகின்றானர். மேலும் கல்வியியல் பிரிவில் 100 மாணவர்களும், முனைவர் பட்ட ஆராய்ச்சிப்படிப்பிலும் மாணவர்கள் பயின்று வருகின்றனர்.
# அல்லியம் அக்குமினேட்டம்


**அல்லியம் அக்குமினேட்டம்** (தாவரவியல் வகைப்பாடு: *Allium acuminatum*) என்பது  அமாரில்லிடேசியே தாவரக் குடும்பத்தில் உள்ள பூக்கும் தாவரமாகும். இக்குடும்பத்தில், 71 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “அல்லியம்” பேரினத்தில், 1063 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1838 ஆம் ஆண்டு என கியூ தாவரவியல் ஆய்வகம் தெரிவிக்கிறது. வட அமெரிக்கக் கண்டத்தில் உள்ள அரிசோனா, பிரித்தானிய கொலம்பியா, கலிபோர்னியா, கொலராடோ, ஐடஹோ, நெவாடா, நியூ மெக்சிகோ, ஓரிகன், யூட்டா, வாசிங்டன், வயோமிங் முதலிய இடங்களின்,  அகணிய தாவரமாக இவ்வினம் உள்ளது.
# இடைநிற்றல்


**இடைநிற்றல்** (Dropping out) என்பது உயர்நிலைப் பள்ளி, கல்லூரி, பல்கலைக்கழகம் ஆகியவற்றில் இருந்து நடைமுறைக் காரணங்கள், தேவைகள், இயலாமை, அக்கறையின்மை போன்ற காரணங்களினால் முழுக்காலப் படிப்பினையும் நிறைவு செய்யாமல் வெளியேறுவதைக் குறிக்கிறது.  

## கனடா
கனடாவில், பெரும்பாலான மாணவர்கள் 18 வயதிற்குள் 12 ஆம் வகுப்பிற்கான பட்டம் பெறுகிறார்கள், ஜேசன் கில்மோர் தொழிலாளர் படை கணக்கெடுப்பைப் பயன்படுத்தி வேலைவாய்ப்பு மற்றும் கல்வி பற்றிய தரவுகளை சேகரிக்கிறார். இது கனடாவில் 2010 ஆம் ஆண்டில் வேலையின்மைத் தரவைச் சேகரிக்கப் பயன்படுத்தப்படும் அதிகாரப்பூர்வ ஆய்வு ஆகும். இந்தக் கருவியைப் பயன்படுத்தி, கல்வித் தகுதி மற்றும் பள்ளி வருகையை மதிப்பிடுவதன் மூலம் இடைநிற்றல் விகிதத்தைக் கணக்கிடலாம். இந்த ஆய்வின்படி 2009 ஆம் ஆண்டளவில், 20 முதல் 24 வயதுடையவர்களில் பன்னிரண்டில் ஒருவர் உயர்நிலைப் பள்ளிப் பட்டயப் படிப்பில் சேர்வதில்லை என்பது தெரியவந்தது. பெண்களை விட ஆண்கள் இடைநிற்றல் விகிதம் இன்னும் அதிகமாக இருப்பதாகவும், புறநகர் மற்றும் வடக்குப் பிரதேசங்களில் உள்ள மாணவர்கள் இடைநிற்பதற்கான வாய்ப்புகள் அதிகம் என்றும் ஆய்வில் கண்டறியப்பட்டுள்ளது.  

## இந்தியா
2019-20 ஆம் கல்வியாண்டில் தமிழ்நாட்டின் மொத்த உயர்நிலைப் பள்ளி மாணவர்களின் இடைநிற்றல் விகிதம் 9.6 ஆக உள்ளது. உத்தரப் பிரதேசத்தில் இடைநிற்றல் விகிதமானது 14.4 சதவிகிதமாகவும் பீகாரில் 21.4 சதவிகிதமாகவும் இடைநிற்றல் விகிதம் உள்ளது.  

## தடுக்கும் வழிகள்
தமிழ்நாடு அரசின் பள்ளி மேலாண்மைக் குழுக்கள் மூலமாக உள்ளூர்ப் பிரதிநிதிகள், இடைநின்ற மாணவர்களைக் கண்டறிந்து மீண்டும் பள்ளிக்கு வர உதவுகின்றனர்.
# தி-கிரேசு அட்கின்சன்

**கிரேசு அட்கின்சன்** ( *Ti-Grace Atkinson* ) (பிறப்பு நவம்பர் 9, 1938), தி**-கிரேஸ் அட்கின்சன்** என்றும் நன்கு அறியப்பட்ட இவர், அமெரிக்காவின் தீவிர பெண்ணிய ஆர்வலரும், எழுத்தாளரும் மற்றும் தத்துவவாதியுமாவார்.  

## ஆரம்ப வாழ்க்கை மற்றும் கல்வி
அட்கின்சன் நவம்பர் 9, 1938 அன்று லூசியானாவில் உள்ள *பேடன் ரூஜில்* ஒரு முக்கிய *காஜூன்* குடியரசுக் குடும்பத்தில் பிறந்தார். இவரது தந்தை, *பிரான்சிசு டெக்கர் அட்கின்சன்*, *ஸ்டாண்டர்ட் ஆயில்* நிறுவனத்தில் இரசாயனப் பொறியாளராக இருந்தார். மேலும் இவரது தாயார் *தெல்மா அட்கின்சன்* ஒரு இல்லத்தரசி ஆவார். "தி" என்ற எழுத்துடன் இவரது பாட்டியின் பெயரான கிரேசு என்பதையும் சேர்த்து இவருக்கு பெயர் வைத்தனர். "தி" காஜுன் பிரஞ்சு மொழியில் "சிறியது" என்று பொருள். இவர் தனது குழந்தை பருவத்தில் பல ஊர்களுக்கு பயணம் செய்தார். மேலும் ஐரோப்பாவிலும் அமெரிக்காவிலும் உள்ள பல பள்ளிகளில் பயின்றார். அட்கின்சன் தனது உயர்நிலைப் பள்ளி காதலரான ஐக்கிய அமெரிக்க வான்படைத் தளபதி சார்லசு லீட்சு சார்ப்லெசு என்பவரை மணந்தார். பின்னர் 1962 இல் விவாகரத்து செய்தார் 1969 ஆம் ஆண்டில், *இலண்டன் சண்டே டைம்ஸ்* என்ற பத்திரிக்கையில் *டயான் அர்பஸ்* என்பவர் எடுத்த அட்கின்சனின் புகைப்படம் வெளியிடப்பட்டது. பின்னர் இவர் நியூயார்க் நகரத்திற்கு குடிபெயர்ந்தார். அங்கு 1967 இல், இவர் கொலம்பியா பல்கலைக்கழகத்தில் தத்துவத்தில் முனைவர் திட்ட ஆராய்ச்சியில் ஈடுபட்டார். அங்கு இவர் தத்துவஞானியும் மற்றும் கலை விமர்சகருமான *ஆர்தர் டான்டோ*விடம் படித்தார். இவர் 1990 இல் முதுகலைப் பட்டம் பெற்றார். ஆனால் தனது ஆய்வுக் கட்டுரையை முடிக்கவில்லை.  

அட்கின்சன் பின்னர் தத்துவஞானி கோட்லோப் ப்ரீஜின் என்பவரிடம் படிக்க சென்றார். பிராட் நிறுவனம், கேஸ் வெஸ்டர்ன் ரிசர்வ் பல்கலைக்கழகம் மற்றும் டப்ட்ஸ் பல்கலைக்கழகம் உள்ளிட்ட பல கல்லூரிகள் மற்றும் பல்கலைக்கழகங்களில் இவர் பல ஆண்டுகளாக கற்பித்தார்.  

## பெண்ணியம்
ஒரு இளங்கலைப் பட்டதாரியாக, அட்கின்சன் சிமோன் த பொவா<nowiki/>ரின் *இரண்டாம் பாலினம்* எனும் நூலைப் படித்தார். மேலும் பொவாருக்கு கடிதங்க்ளையும் எழுதினார். அவர் பெட்டி ப்ரீடனைத் தொடர்பு கொள்ளுமாறு பரிந்துரைத்தார். அட்கின்சன் பெண்களுக்கான தேசிய அமைப்பின் ஆரம்பகால உறுப்பினரானார் மற்றும் 1967 இல் நியூயார்க் அமைப்பின் தலைவரானார்.  

## நூல் பட்டியல்

### புத்தகங்கள்
- *Amazon Odyssey* (1974)
### துண்டுப்பிரசுரங்கள் மற்றும் புத்தக அத்தியாயங்கள்
- "The Institution of Sexual Intercourse" (pamphlet, 1968, published by The Feminists)
- "Vaginal orgasm as a mass hysterical survival response" (pamphlet, 1968, published by The Feminists)
- "Radical Feminism" (pamphlet, 1969, published by The Feminists)
- "Radical Feminism and Love" (pamphlet, 1969, published by The Feminists)
-
# உஷா மீனா


**உஷா மீனா** (*Usha Meena*, பிறப்பு: சூலை 1, 1949) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியத் தேசியக் காங்கிரசு வேட்பாளராக இந்திய மாநிலமான இராசத்தானில் உள்ள சவாய் மாதோபூர் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.  

## இளமை
உஷா மீனா 1 சூலை 1949 அன்று இராசத்தானின் அல்வாரில் பிறந்தார். இவர் மறைந்த சுட்டன் லால் மீனாவின் (முன்னாள் நாடாளுமன்ற உறுப்பினர், காங்கிரசு) மகள் ஆவார். இவர் தரம் சிங் மீனாவை (இஆப) மணந்தார். இவருக்கு இரண்டு மகன்கள் மற்றும் ஒரு மகள் உள்ளனர்.  

## பணி
ஜெய்ப்பூரில் உள்ள இராசத்தான் பல்கலைக்கழகத்தில் இளங்கலைப் படிப்பை முடித்தார் உஷா. 1996-இல் 11வது மக்களவைக்கு முதன்முதலாகத் தேர்ந்தெடுக்கப்பட்டார். 1997 வரை இவர் தொழில் குழு உறுப்பினராகவும் நீர்வள அமைச்சகத்தின் ஆலோசனைக் குழு உறுப்பினராகவும் இருந்தார்.  

1998-இல், இவர் 12வது மக்களவைக்கு மீண்டும் தேர்ந்தெடுக்கப்பட்டார். 12ஆவது மக்களவையில் விவசாயக் குழு உறுப்பினராகவும், நீர்வள அமைச்சகத்தின் ஆலோசனைக் குழு உறுப்பினராகவும் இவர் பணியாற்றினார்.  

1998-99 காலகட்டத்தில் இந்தி சிக்சா சமிதியின் உறுப்பினராகவும் இருந்துள்ளார்.
# செம்மலை



<templatestyles src="Module:Infobox/styles.css"></templatestyles>  
**செம்மலை** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.  

## பாடசாலைகள்
செம்மலை மகா வித்தியாலயம்  

## கோவில்கள்
- பழைய செம்மலை நீராவியடிப் பிள்ளையார் ஆலயம்
- செம்மலை மாணிக்கப் பிள்ளையார் ஆலயம்
# அரசு மகளிர் கல்லூரி, ஹிசார்



**அரசு மகளிர் கல்லூரி, ஹிசார்** என்பது இந்திய மாநிலமான அரியானாவில் உள்ள ஹிசாரில் 2003 ஆம் ஆண்டில் தொடங்கப்பட்ட பொது நிதியுதவி பெறும் மகளிர் கல்லூரி ஆகும்.  

தொடங்கியதில் இருந்து 2017 ஆம் ஆண்டி வரை குருச்சேத்திரப் பல்கலைக்கழகத்தோடி இணைக்கப்பட்டிருந்த இக்கல்லூரி, தற்போது குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகத்தோடு இணைக்கப்பட்டுள்ளது.  

## அமைவிடம்
டெல்லி செல்லும் சாலையில் அமைந்துள்ள இக்கல்லூரியில் பட்டப்படிப்புகளோடு நாட்டு நலப்பணித் திட்டம், வேலைவாய்ப்பு வழிகாட்டுதல் மற்றும் வேலைவாய்ப்பு பிரிவு, உளவியல் ஆலோசனை பிரிவு, பெண்கள் மற்றும் தொழில் முனைவோர் பிரிவு ஆகியவையும் மாணவர்களுக்கு வழிகாட்டும் விதமாக அமைக்கப்பட்ட்டுள்ளது.  

## படிப்புகள்
இக்கல்லூரியில் கலை, அறிவியல், வணிகம் மற்றும் கணிணி போன்ற பிரிவுகளில் இளங்கலைப் படிப்புகளை பெண்களுக்காக மட்டுமே பினவரும் படிப்புகளை பயிற்றுவிக்கிறது.  

- இந்தி
- ஆங்கிலம்
- சமஸ்கிருதம்
- புவிவியல்
- சமூகவியல்
- அரசு நிர்வாகம்
- பொருளியல்
- வரலாறு
- உளவியல்
- வீட்டு அறிவியல்
- உடற்கல்வி
- இசை (V)
- கணக்கியல்
- கணிணி அறிவியல்
- இயற்பியல்
- வேதியியல்
- தாவரவியல்
- விலங்கியல்
- வணிகம்

## மேலும் பார்க்கவும்

- ஹிசாரில் உள்ள பல்கலைக்கழகங்கள் மற்றும் கல்லூரிகளின் பட்டியல்
- ஹிசாரில் உள்ள பள்ளிகளின் பட்டியல்
- ஹரியானாவில் உள்ள உயர்கல்வி நிறுவனங்களின் பட்டியல்
# கேசர் லால்



**கேசர் லால்** (*Kesar Lal*, பிறப்பு: 16 சூலை 1929) ஓர் இந்திய அரசியல்வாதியும் நாடாளுமன்ற மக்களவை மேனாள் உறுப்பினரும் ஆவார். இவர் இராசத்தானில் உள்ள சவாய் மாதோபூர் மக்களவைத் தொகுதியிலிருந்து சுதந்திராக் கட்சியின் உறுப்பினராகப் போட்டியிட்டு இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். கேசர் லால் 23 சனவரி 2023 அன்று காலமானார்.
# அல்லியம் உரோசம்


**அல்லியம் உரோசம்** (தாவரவியல் வகைப்பாடு: *Allium roseum*) என்பது  அமாரில்லிடேசியே தாவரக் குடும்பத்தில் உள்ள பூக்கும் தாவரமாகும். இக்குடும்பத்தில், 71 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “அல்லியம்” பேரினத்தில், 1063 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு என கியூ தாவரவியல் ஆய்வகம் தெரிவிக்கிறது. அல்பேனியா, அல்சீரியா, பலேரிக் தீவுகள், கோர்சிகா, சைப்பிரசு, East ஏஜியன் தீவுகள், எகிப்து, பிரான்சு, கிரேக்கம் (நாடு), இத்தாலி, லிபியா, மொரோக்கோ, பலத்தீன் நாடு, போர்த்துகல், சார்தீனியா, சிசிலி, எசுப்பானியா, தூனிசியா, துருக்கி, யுகோசுலாவியா முதலிய இடங்களின் அகணிய தாவரமாக இவ்வினம் உள்ளது. இதில் மருத்துவ குணங்கள் இருப்பதாக ஆய்வுகளில் தெரிகிறது.
# ஆன்ஸ் ராஜ் மகிளா மகா வித்யாலயா



**ஆன்ஸ் ராஜ் மகிளா மகா வித்யாலயா(Hans Raj Mahila Maha Vidyalaya)** என்பது இந்தியாவின் பஞ்சாப் மாநிலம் ஜலந்தரில் உள்ள ஒரு மகளிர் கல்லூரியாகும். 1927 ஆம் ஆண்டு பாகிஸ்தானின் லாகூரில் மகாத்மா ஹன்ஸ்ராஜ் என்பவரால் நிறுவப்பட்ட இக்கல்லூரி இந்தியா மற்றும் பாகிஸ்தான் பிரிவினைக்குப் பிறகு 1948 ஆம் ஆண்டில் பஞ்சாப்பின் ஜலந்தருக்கு மாற்றப்பட்டது.  

பெண்களுக்கு மதிப்பு அடிப்படையிலான, வேலைவாய்ப்பு சார்ந்த தரமான கல்வியை வழங்க ஆரம்பிக்கப்பட்ட இக்கல்லூரியில் தற்போது 5000 க்கும் மேற்பட்ட பெண் மாணவர்கள் பயின்று வருகிறனர். குரு நானக் தேவ் பல்கலைக்கழகத்தோடு இணைந்துள்ள இக்கல்லூரியில்  

இக்கல்லூரியானது தயானந்த் ஆங்கிலோ-வேத கல்லூரி நிர்வாகக் குழுவால் (DAVMC) நிர்வகிக்கப்படுகிறது. இதன் தற்போது கல்லூரியின் முதல்வராக திருமதி அஜய் சரீன் பணியாற்றிவருகிறார்.  

## குறிப்பிடத்தக்க முன்னாள் மாணவர்கள்

- ட்ரிப்யூன் அறக்கட்டளையின் முதல் பெண் தலைவர் சர்லா கிரேவால்
- திருமதி. சஞ்சல், பஞ்சாப் விளையாட்டுத் துறையின் முதல் துணை இயக்குநர்
- குர்வீன் சித்து, தேசிய தணிக்கை மற்றும் கணக்கு அகாடமியின் துணை இயக்குநர்
- ஜே கக்ரியா, HRMMV இன் முன்னாள் முதல்வர்
- ஜலந்தரில் உள்ள பிடி ஆர்யா கல்லூரியின் முதல்வர் சரிதா வர்மா
- ஜலந்தரில் உள்ள ஜிஎன்டி பல்கலைக்கழகத்தின் முதல்வர் உஷா கபூர்
- நீலம் சேத்தி, குர்தாஸ்பூரில் உள்ள SD கல்லூரியின் முதல்வர்
- சுமிதா தவ்ரா, ஐஏஎஸ் அதிகாரி
- சரளா பரத்வாஜ், தேசிய சமஸ்கிருத இலக்கிய விருது பெற்றவர்
- ரச்சனா பூரி
- சுனிதா ராணி, அர்ஜுனா விருது மற்றும் பத்மஸ்ரீ விருது பெற்றவர்
- சுர்பி ஜோதி, தொலைக்காட்சி, பஞ்சாபி திரைப்பட மற்றும் நாடக நடிகை *, ரௌலா பை கயா* மற்றும் *குபூல் ஹை* ஆகியவற்றால் மிகவும் பிரபலமானவர்
- லெப்டினன்ட் நந்திதா பரத்வாஜ், 2015 குடியரசு தின அணிவகுப்பில் கடற்படையின் முதல் மகளிர் குழுவின் பிளாட்டூன் கன்டிஜென்ட் கமாண்டர்
- நளினி பிரியதர்ஷ்னி, கவிஞர் மற்றும் எழுத்தாளர்
- பீனு ராஜ்பூட், ஆவணப்படத் தயாரிப்பாளர், டெல்லி

## விருதுகள்

- அமிர்தசரஸில் உள்ள GND பல்கலைக்கழகத்தில் மண்டல இளைஞர் விழாவில் முதல் பரிசு
- GND பல்கலைக்கழக விளையாட்டு சாம்பியன்ஷிப் (தொடர்ந்து 22 ஆண்டுகள்)

இந்தக் கல்லூரிக்கு இந்திய அரசால் வழங்கப்பட்ட நட்சத்திரக் கல்லூரி என்ற அந்தஸ்தும் உள்ளது. இக்கல்லூரி பல்கலைக்கழக மானியக் குழுவினால் (இந்தியா) "சிறந்த கல்லூரியாக" அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையின்<nowiki/>தரமதிப்பீட்டில் 4 மதிப்பெண்களுக்கு 3.83 (பெண்கள் கல்லூரிகளில் இந்தியாவிலேயே அதிக மதிப்பெண்) **ஏ தகுதி** பெற்று மறு அங்கீகாரம் பெற்றுள்ளது.
# அனிதா சிங் குர்ஜார்


**அனிதா சிங் குர்ஜார்** (*Anita Singh Gurjar*) ஓர் இந்திய அரசியல்வாதியும் இராசத்தான் மாநில சட்டமன்ற மேனாள் உறுப்பினரும் ஆவர். குர்ஜார் பாரதிய ஜனதா கட்சியின் தலைவர் ஆவார். இவர் பரத்பூர் மாவட்டத்தில் உள்ள நகர் தொகுதியிலிருந்து இராசத்தான் சட்டமன்றத்திற்கு உறுப்பினராகத் தேர்ந்தெடுக்கப்பட்டார். குர்ஜார் இளமறிவியல் மற்றும் இளநிலை சட்டம் படித்துள்ளார்.
# தென்னிந்திய பண்பாட்டுச் சங்கம், ஐதராபாத்


**தென்னிந்திய பண்பாட்டுச் சங்கம், ஐதராபாத்** (*South Indian Cultural Association, Hyderabad*, *SICA*) என்பது கர்நாடக இசை மற்றும் நடனத்திற்காக நடத்தப்படும் இலாப நோக்கற்ற அமைப்பாகும். இந்தியாவின் ஐதராபாத்தில் அமைந்துள்ள இந்த அமைப்பின் முக்கிய பணி, ரவீந்திர பாரதியில் கர்நாடக இசை நிகழ்ச்சிகள் மற்றும் பாரம்பரிய நடன நிகழ்ச்சிகள் போன்ற கலாச்சார நிகழ்வுகளை ஏற்பாடு செய்வதாகும்.  

புகழ்பெற்ற பாரம்பரிய இசை மற்றும் நடனக் கலைஞர்கள் ஒவ்வொரு ஆண்டும் பிப்ரவரி மற்றும் மார்ச் மாதங்களில் பிரசங்கங்கள், நாம சங்கீர்த்தனங்கள் மற்றும் அன்னமாச்சார்யா கீர்த்தனைகள் போன்றவைகளை இத்திருவிழாவின் போது நிகழ்த்துகிறார்கள்.  

## வரலாறு
இச்சங்கம் 1959 ஆம் ஆண்டில் சென்னை மாகாணத்தைச் சேர்ந்த அரசு அதிகாரிகள், இசைக் கச்சேரிகளைக் காண்பதற்காக நிறுவப்பட்டது. 2009 ஆம் ஆண்டில் பொன்விழாவைக் கொண்டாடும் இதன் ஒரு வருட கால கொண்டாட்டங்கள் 16 ஆகஸ்ட் 2009 அன்று *ஐதராபாத்தில் உள்ள பாரதிய வித்யா பவனில்* நடைபெற்ற கலைநிகழ்ச்சிகளோடு நிறைவடைந்துள்ளன.  

கிருஷ்ண கான சபா என்ற ஒரே ஒரு அமைப்பு மட்டுமே இசைக்காகவும் கலைக்காகவும் இயங்கிவந்த நிலையில் சில கலை ஆர்வலர்கள் ஒன்று கூடி1959 ஆம் ஆண்டு மே மாதம் 26 ஆம் தேதி ஐதராபாத்தில் தென்னிந்திய கலாசார சங்கத்தை தோற்றுவித்தனர்.  

இந்த அமைப்பு மாநில அரசால் "ஏ" தர பண்பாட்டு நிறுவனமாக தரவரிசைப்படுத்தப்பட்டுள்ளது.  

## கலைஞர்களின் பட்டியல்
பல ஆண்டுகளாக இந்த அமைப்புக்காக இசையமைத்த கலைஞர்கள் பின்வருமாறு:  

- மங்கலம்பள்ளி பாலமுரளிகிருஷ்ணா
- மதுரை டி.என்.சேஷகோபாலன்
- கத்ரி கோபாலநாத்
- ஊர்மிளா சத்தியநாராயணா
- என். ரமணி
- நெடுநூரி கிருஷ்ணமூர்த்தி
- ஐதராபாத் சகோதரர்கள்
- ஐதராபாத் சகோதரிகள்]]
- என். சி. எச். பார்த்தசாரதி
- வாணி ஜெயராம்
- ஜி. ஜே. ஆர். கிருஷ்ணன்
- கார்த்திக் சேஷாத்ரி
- உ. ஸ்ரீநிவாஸ்
- சசாங்க் சுப்பிரமண்யம்
- ஜெயப்பிரதா ராமமூர்த்தி
- பி. உன்னிகிருஷ்ணன்
- பிரியா சகோதரிகள்
- சஞ்சய் சுப்ரமணியன்
- சுதா ரகுநாதன்
- நித்யஸ்ரீ
- பார்வதி ஸ்ரீநிவாஸ்
- மல்லேனாதி ஸ்ரீனிவாஸ்
- நித்யஸ்ரீ பர்வலா
- மகாதேவன் ரெட்டி
- பந்துல ராமா

## விழா நிகழ்ச்சி

### கடந்த கால நிகழ்வுகள்

- 20 மார்ச் 2011 - எஸ். ஷஷாங்க், புல்லாங்குழல்
- 21 மார்ச் 2011 - மதுரை டி.என்.சேஷகோபாலன், குரல்
- 22 மார்ச் 2011 - சுதா ரகுநாதன், குரல்